Иван Пейчев
Всичко си запомнила…

chitanka.info

Всичко си запомнила —

горчивите устни

думите,

пръстите

и невероятното мое

държание.

Не запомни

че ние пътувахме

към далечните

мои острови.

Не запомни —

аз трябваше

много да пазя

раменете ти нежни

от пясъка

остър.

Ти не разбираше,

че нямаше нито

пасажи

нямаше бризи

в далечността,

назовавана близост

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.